Diari Oficial de la Generalitat Valenciana


Sumari del DOGV 10639, del 24-02-2025 (2025/2084)

RESOLUCIÓ de 23 de gener de 2025, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, i en l'article 22.1.o de la Llei 8/2023, en l'annex de subvencions i transferències corrents del programa 431I00, Funció social de la vivenda, de la Vicepresidència Primera i Conselleria de Servicis Socials, Igualtat i Vivenda, per import de 69.658.502 euros, que permet la inclusió d'una línia de concessió directa 168.1.c S1892, «DANA 2024. Ajudes dana lloguer de vivenda» (expedient 00.007/25).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10953

Data del DOGV
:   24-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2084

CVE
:   STCC-O-2319-0142

Data del document
:   23-01-2025

Organisme emissor
:   Conselleria d'Hisenda i Economia

Tipus de document
:   Resolució

Per Decret 167/2024, de 12 de novembre, del Consell, s'han aprovat les bases reguladores i el procediment de concessió directa d'ajudes urgents de lloguer de vivenda per a contribuir a pal·liar els efectes produïts pel temporal de vent i pluges iniciat el 29 d'octubre de 2024 a la Comunitat Valenciana.

L'article 6 del mencionat decret establia que són beneficiàries d'estes ajudes les persones físiques la vivenda habitual i permanent de les quals estiga situada en algun dels municipis afectats pel temporal i que haja resultat danyada o afectada per una orde de desallotjament que impedisca l'accés i/o ús de la vivenda.

En l’article 7 s'indica que l'import de l'ajuda a concedir serà de 800 euros mensuals llevat que en el contracte d'arrendament conste un menor, i en este cas l'import a concedir serà este últim. En esta quantia s'entendrà inclòs, si és el cas, l'import corresponent a l'arrendament de garatges i trasters, afegint que se subvencionaran fins a 12 mensualitats de renda, així com l'import de la fiança i, si és el cas, la garantia, si s'exigira, les dos amb el límit de 800 euros. L'import global màxim de les ajudes ascendix a un total de 52.478.808 euros, amb la següent previsió de distribució d'anualitats: 40.572.360, en l'exercici 2024, i 37.329.518 euros en l'exercici 2025.

Per Resolució de 15 de novembre de 2024, de la Conselleria d'Hisenda, Economia i Administració Pública es va autoritzar una ampliació de crèdit en l'annex de subvencions corrents del programa 431C00, Emergència residencial i funció social, de la Vicepresidència i Conselleria de Servicis Socials, Igualtat i Vivenda, per import de 78.665.438 euros, per a donar cobertura a les ajudes.

Després de la pròrroga dels pressupostos de la Generalitat de l'exercici 2025, en l'import inicial del pressupost 2025 no figura la dotació de la línia S1892, aprovada pel Decret 167/2024, de 12 de novembre, del Consell, per a l'exercici 2025. Per això, la Vicepresidència Primera i Conselleria de Servicis Socials, Igualtat i Vivenda proposa una ampliació de crèdit en el capítol 4 del programa 431I00, Funció social de la vivenda (que ha absorbit el programa 431C00), per import de 25.743.280 euros, per a la inclusió de la línia de subvenció de concessió directa 168.1.c S1892, per este import euros, per a donar cobertura a les ajudes aprovades pel decret.

En conseqüència i en virtut del que es disposa en l'article 22.2 de la Llei 8/2023, de pressupostos de la Generalitat per a l'exercici 2024, en l'article 48 de la Llei 1/2015 d'hisenda pública, del sector públic instrumental i de subvencions, i en l'article 2.2 del Decret 193/2024, de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024, fins a l'entrada en vigor dels pressupostos per a 2025 i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria,

RESOLC

Autoritzar una ampliació de crèdit en l'aplicació pressupostària C75039611JE27063 G.431I00.48491 per import de 59.709.866 euros, que permet la inclusió d'una nova línia de concessió directa 168.1.c, amb les dades descriptives que es detallen a continuació:

|  |  |
| --- | --- |
| Codi línia: S1892 | Denominació: DANA 2024. Ajudes dana lloguer de vivenda. |
| Import: 95.934.572 | Beneficiaris previstos: persones físiques. |
| Mode de concessió:  Concessió directa article 168.1.c de la Llei 1/2015.  Publicar dades: sí | Descripció i finalitat: ajudes urgents per a lloguer de vivendes destinades a les persones o unitats de convivència residents en els municipis afectats pel temporal de vent i pluges dana iniciat el 29 d'octubre de 2024 a la Comunitat Valenciana. |

  
  

València, 23 de gener de 2025

Carlos Pablo Gracia Calandín

Sotssecretari